આ વર્ષનો એવો સમય છે જ્યારે દુકાનો વિવિધ રસપ્રદ મીઠાઈઓ જેવીકે કાજુ કતરી, લાડુ, બરફી, ગુલાબજાંબુ, રસગુલ્લા, જાત-જાતના ડ્રાય ફ્રુટ્સ, વિવિધ જાતના હલવા અને બીજી કંઈ કેટલી મીઠાઈઓ અને ફ્યુસન વાનગીઓ જેવીકે મોતીચૂર કપકેક, ગુલાબજાંબુ ડોનટ, ઘેવર ચિઝકેક વગેરેથી ભરાઈ જાય છે. અને હા, તમે પણ કોઈપણ જાતની બાંધછોડ વગર સમોસા, કચોરી, ભજીયા અને બીજી કેટલીય કેલોરીયુક્ત વાનગીઓ ખાઈ અને ખવડાવી શકો છો.(ભલેને પછી, લાભપાંચમથી વધી ગયેલા વજનની ફરિયાદ આવવાની ચાલુ થઇ જાય!)